
Csendélet I. II.

A Csendélet I. 2008-ban, a Csendélet II. 2009-ben született. A festmények műfaja:
csendélet.
A két alkotás különbsége a készítésük motivációjában rejlik. Az első
képet édesanyám kérésére készítettem. A másik kép emlékezetből készült. Az elkészítésére
egy ismerősünknél tett látogatás ösztönzött, ahol rengeteg különféle tulipánt láttam.
A következőkben a képek készítésének előkészületeiről szólnék. Mindkét festmény 50x70 cm-es méretben készült. A festés során temperát használok, mivel ennek a festéknek erős, telt színei vannak.
A festési módszerem első lépése, hogy nagyjából felvázolóm a képet sárga
akvarellceruzával. Ezt követően minden egyes képelemet egymás után, illetve a hátteret,
ugyanolyan részletességgel dolgozom ki, az alkotás végeredményében összeáll, és nem tűnik
ki a mozaikszerű elkészítés. Az ecsetkezelés szempontjából jellemző, hogy a színeket a lapon
mosom össze egymással. Ily módon jön létre az árnyaltabb színvilág és a dekoratív felületek.
Folytatásként rátérnék a kompozícióra. A Csendélet I. című festménynél a figyelem középpontjába a cserepes virág helyezkedik el. A tekintet végső soron egy átlós irányú ellipszis pályán mozog a képelemeket
követve: kiindul az alsó szilvától, tovább a felsőig, majd a virág körvonala mentén jut el a
locsoló kannáig, és ismét az alsó szilváig. A kép főbb elemei egy a felezőegyenesen találhatók:
a kiinduló szilva és a virág.
A Csendélet II. című kép kompozíciója is a kép felezővonalára épül. Az agyagkorsó a
benne lévő tulipánokkal a kép függőleges felezővonalán helyezkedik el. A vízszintes
ablakrács, illetve az ablakpárkány vízszintese pedig mintegy beszorítja egy kisebb keretbe a
korsót a virágokkal.
A képek formavilágára tekintve lekerekített, egyszerűsített formák jellemzőek.A Csendélet I. című festményemben formai egységet teremt a gömb,
illetve a gömbhöz közeli íves, lekerekített vonalrendszer. A Csendélet II. címet viselő
alkotáson a stilizációnak és redukciónak erőteljesebb jelei láthatóak. Formailag ezen a képen
is a kerek és íves formák fedezhetők fel.
A színek szempontjából ami közös a két képben, és általában a festészetemre, hogy
tiszta, élénk színeket használok. Ezeket a színeket gyakran kontrasztba állítom. Különbség
azonban a két alkotás színvilága között, hogy a Csendélet I. című visszafogottabb színvilággal
rendelkezik, míg a Csendélet II-ben sokkal élénkebbek a színek. A Csendélet I. című
festménynél a legszembetűnőbb a lila-sárga komplementer kontrasztja. A Csendélet II. című
alkotás az előzőnél jóval színpompásabb, a színskála minden színe fel van vonultatva. A
színek esetében itt a mennyiségi és a sötét-világos kontraszt dominál.
Összességében a festményeimre jellemző a puha, lekerekített formavilág és a tiszta,
élénk színvilág. Mindemellé járulnak a nagy, dekoratív, viszonylag kevés árnyalatot
tartalmazó felületek.



